แรงขายลดเสี่ยง กด SET ปิดเช้าลบ 8 จุด หลังกังวลเศรษฐกิจถดถอย
แรงขายลดเสี่ยง กด SET ปิดเช้าลบ 8 จุด หลังกังวลเศรษฐกิจถดถอย โดยสหรัฐเปิดดัชนีความเชื่อมั่นผู้บริโภคทรุดตัวต่ำสุดในรอบปี ให้แนวรับ 1,580 จุด และแนวต้าน 1,595 จุด
แรงขายลดเสี่ยง กด SET ปิดเช้าลบ 8 จุด หลังกังวลเศรษฐกิจถดถอย โดยสหรัฐเปิดดัชนีความเชื่อมั่นผู้บริโภคทรุดตัวต่ำสุดในรอบปี ให้แนวรับ 1,580 จุด และแนวต้าน 1,595 จุด
29 มิ.ย. 2565

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่าตลาดหุ้นไทยเช้านี้อ่อนตัวลงตามตลาดภูมิภาค จากความกังวลเศรษฐกิจสหรัฐถดถอยหลังดัชนีความเชื่อมั่นผู้บริโภคทรุดตัวลงต่ำสุดในรอบปี ประกอบกับวันนี้มีการเปลี่ยนแปลงซีรี่ส์ TFEX ที่จะมีการ Rollover จากซีรีส์ S50M22 เป็นซีรี่ส์ S50U22 ทำให้มีความกังวลว่าท้ายชั่วโมงการซื้อขายตลาดจะผันผวนมากขึ้น จึงเกิดแรงเทขายเพื่อลดความเสี่ยงออกมาก่อน
สำหรับแนวโน้มตลาดในช่วงบ่าย มองว่าน่าจะยืนในแดนลบต่อไป โดยให้แนวรับที่ 1,580 จุด และแนวต้านที่ 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 1,537.36 ล้านบาท ปิดที่ 71.25 บาท ลดลง 0.75 บาท
EA มูลค่าการซื้อขาย 1,514.42 ล้านบาท ปิดที่ 80.75 บาท ลดลง 2.25 บาท
JMT มูลค่าการซื้อขาย 1,449.03 ล้านบาท ปิดที่ 75.50 บาท ลดลง 0.25 บาท
ADVANC มูลค่าการซื้อขาย 1,420.70 ล้านบาท ปิดที่ 199.50 บาท ลดลง 4.50 บาท
PTT มูลค่าการซื้อขาย 1,340.36 ล้านบาท ปิดที่ 35.00 บาท ราคาไม่เปลี่ยนแปลง